|  |  |  |
| --- | --- | --- |
| **N.p.k.** | **Jautājums** | **Atbilde** |
| 1. | 9.2.2.3. II kārtas realizācija vienlaicīgi ar pašvaldības DI projektu, ja daži klienti ir iesaistīti abos projektos! Vēlreiz pārjautāju - vai drīkst saņemt abus pakalpojumus dažādos laikos/dienās, kas ir papildus iespēja klientam. Vai man neviens to nepārmetīs!? Varbūt ir riski, ko mēs nezinām!? | Klienti var tikt iesaistīti gan 9.2.2.3.pasākuma, gan 9.2.2.1.pasākuma projektos un saņemt pakalpojumus, pie nosacījuma, ja šie pakalpojumi netiek saņemti vienlaicīgi, t.i., vienā un tajā pašā laikā.  Var arī būt situācija, ka klients vienlaicīgi saņem pakalpojumus vairākos 9.2.2.3.pasākuma projektos un arī 9.2.2.1.pasākuma projektā, nepainformējot par to.  Tāpēc MKN ir iestrādāts nosacījums, ka ir jāievieš un jāveic saņemto pakalpojumu uzskaite klientu līmenī, norādot informāciju par pakalpojuma saņemšanas dienu un laiku, lai CFLA varētu izsekot līdzi tam, vai faktiskā pakalpojuma sniegšana nepārklājas. Ja tiks identificēts, ka pakalpojumi ir sniegti vienlaicīgi, t.i., vienā un tajā pašā laikā, tiks lemts par šo izdevumu neattiecināšanu. Informācija tiek pārbaudīta gan izskatot MP, gan izskatot Dalībnieku pārskatus. |
| 2. | Ja projekta realizācijas laikā tiek mainīta pakalpojuma sniegšanas adrese!? - uzlabojumi uz plašākām, pielāgotākām, pilsētas centrā, blakus autoostai, ar dārzu un nojumi telpas! Ko un kā pareizi darīt!? | MKN ir noteikts, ka pakalpojumus var sniegt tajās pakalpojumu sniegšanas vietās, kuras ir reģistrētas Sociālo pakalpojumu sniedzēju reģistrā. Ja tiek mainīta pakalpojuma sniegšanas vieta, ir jāveic attiecīgas izmaiņas Sociālo pakalpojumu sniedzēju reģistrā. |
| 3. | **Jautājums par PMPIG.**  *Pirmais PMPIG tiek iesniegts.*  *Piemērs jautājuma formulēšanai(izvilkums no PMPIG):*   |  |  |  |  | | --- | --- | --- | --- | | *Iesniegšanas termiņš* | *Maksājuma veids* | *Kopā* | *Jautājums* | | *17.08.2020* | *A* | *30740,95* | *Kad jāatskaitās par avansu? Kad pārbaudītā summa tiek iemaksāts finansējuma saņēmēja kontā?*  *Vai saņemto avansu var segt ar projekta pēdējo maksājumu “N”?* | | *13.11.2020* | *S* | *40064,93* | *Kad “S” tiek ieskaitīts finansējuma saņēmēja kontā? Vai šī maksājuma veida vietā var prasīt avansu, ja prognozējas, ka finansējuma saņēmējam aptrūksies reālie naudas līdzekļi, lai nodrošinātu projekta realizāciju otrajiem trim mēnešiem?* | | *12.02.2021* | *S* | *37427,33* | *Kad jāatskaitās par “S”?* | | *17.05.2021* | *S* | *38326,13* |  | | *13.08.2021* | *S* | *31404,53* |  | | *12.11.2021* | *S* | *38857,08* |  | | *14.02.2022* | *N* | *20670,00* |  | | *Kopā* |  | *206750,00* |  |   *Būtu ļoti labi, ja varētu paskaidrot mums saprotamā valodā naudas kustību, jo finansējuma saņēmējam nav savu brīvu naudas līdzekļu projekta īstenošanai. Projekta finansējuma saņēmējs ir rēķinājies ar saviem 10% projekta beigu trimestrī.* | Ir sekojoši maksājuma veidi:   * avansa maksājums * starpposma maksājums * noslēguma maksājums   Par izmaksāto avansu atskaitās iesniedzot kārtējo/nākamo starpposma maksājuma pieprasījumu, kurā ir iekļauti izdevumi, kas radušies no faktiskajām izmaksām.  Izmaksātais avanss ir jāapgūst 6 mēnešu laikā no tā saņemšanas.  Starpposma maksājums tiek iesniegts par katriem 3 projekta īstenošanas mēnešiem un saņemot maksājuma pieprasījumu, tiek vērtēta izmaksātā avansa apguve.  Piemērs:  Projekts tiek īstenots no 01.01.2020.-31.12.2020.  01.02.2020. izmaksāts avanss 10 000 EUR.  Atbilstoši nosacījumiem, tas ir jāapgūst līdz 31.07.2020.  10.04.2020. tiek iesniegts pirmais starpposma maksājums par pirmajiem 3 projekta īstenošanas mēnešiem (01.01.-31.03.2020.) ar pieprasītajām attiecināmajām izmaksām 7 000 EUR un 10.07.2020. tiek iesniegts otrais starpposma maksājums par nākamajiem 3 projekta īstenošanas mēnešiem (01.04.-30.06.2020.) ar pieprasītajām attiecināmajām izmaksām 5 000 EUR.  No iesniegtajiem maksājuma pieprasījumiem un pievienotajiem izmaksu dokumentiem ir secināms, ka izmaksātais avanss ir apgūts 6 mēnešu laikā.  Iesniegtais avansa maksājuma pieprasījums tiek izskatīts 10 darba dienu laikā un iesniegtais starpposma maksājums tiek izskatīts 20 darba dienu laikā, savukārt iesniegtais noslēguma maksājuma pieprasījums tiek izskatīts 60 darba dienu laikā. Ja izvērtējot šos maksājumus, tiek konstatēts, ka iesniegtie dokumenti ir korekti un atbilstoši normatīvo aktu prasībām, kā arī nav nepieciešami papildus skaidrojumi/precizējumi/dokumenti, tad tiek veikta apmaksa. Savukārt, ja tiek konstatēts, ka ir nepieciešama papildus informācija/ precizējumi/dokumenti, apmaksas termiņš var tikt pagarināts. Tāpēc ir ļoti būtiski, ka tiek iesniegti kvalitatīvi dokumenti un tie tiek iesniegti savlaicīgi.  MKN ir noteikts, ka izmaksātā avansa un starpposma maksājumu kopsumma nedrīkst pārsniegt 90% no projekta attiecināmajām izmaksām. Līdz ar to, aģentūra veiks maksājumus līdz izmaksas sasniegs 90% no projekta izmaksām. Sasniedzot 90% slieksni, līdz noslēguma maksājumam tiks veikts ieturējums un ieturētās izmaksas tiks atmaksātas kopā ar noslēguma maksājuma pieprasījumu.  Projekta īstenošanas laikā var pieprasīt vairākus avansa maksājumus, bet ir jāievēro 90% slieksnis.  Lai izlīdzinātu maksājuma plūsmu, ir iespējams lūgt izmaksāto avansu dzēst pa daļām, jau pirms 90% robežas sasniegšanas. |
| 4. | **Jautājums par izmaksu attiecināšanas brīdi.**  *Vai visas izmaksas tiek uzskaitītas pēc kases principa, t.i. naudas faktiskā kustība no projekta konta?*  *Vai projekta izmaksās darba algas tiek atzītas aprēķināšanas brīdī vai faktiski izmaksātajā darba algas izmaksas brīdī?* | Naudas plūsma tiek skatīta pēc iesniegtā projekta konta izraksta, t.i., atbilstoši faktiskajām izmaksām.  Piemēram, ja darba algas par 2020.gada janvāri ir aprēķinātas 29.01.2020., bet faktiski veiktas 02.02.2020., t.i., konta izdrukā izmaksa ir norādīta 02.02.2020., tad tiek ņemts vērā konta izraksta datums (algas par 2020.gada janvāri tiek iekļautas tajā maksājuma pieprasījumā, kura pārskata periodā iekrīt 02.02.2020). |
| 5. | Kā CLFA skatījumā vislabāk atspoguļot darba līgumos norādāmo:   * darba laiku   *Projekta vadības personāls strādā nepilnu darba laiku (Darba likuma 134.panta izpratnē). Strādā tikai projektā. Mēs savos darba līgumos ar projekta vadības personālu esam formulējuši šādi:* ***“Darbinieka darba laiks ir nepilnais darba laiks ar slodzi 0,50 (20 stundas nedēļā)****”. Stundu skaitu nedēļā norādam, pamatojoties uz Darba likuma 40.panta nosacījumiem.*  *Kā norādīt darba laiku darbiniekam, kurš strādā gan projektā (tiek finansēts no projekta), gan tajā pašā darba vietā pamatdarbības nodrošināšanai citā amatā (tiek finansēts ne no projekta līdzekļiem).*  *Projekta īstenošanas personāls strādā, nodrošinot noteikta skaita nodarbību sniegšanu. Mēs savos darba līgumos esam formulējuši šādi:”* ***Darbinieka darba laiks ir summētais darba laiks ar samaksu par faktiski sniegtajām nodarbībām saskaņā ar darba laika uzskaites tabeles datiem. Projekta ietvaros kopā nodrošina 574 nodarbības.”***   * darba samaksu   *Projekta vadības personālam esam norādījuši šādi:* ***“Noteiktā darba samaksa Darbiniekam par slodzi ir XXXX,XX EUR mēnesī.”***  *Projekta īstenošanas personālam esam norādījuši šādi:”* ***Noteiktā samaksa Darbiniekam ir XX,XX EUR par 1 nodarbību.”*** | Ja darbinieks tiek nodarināts gan pamatdarbā, gan projektā, tad ir attiecināmi daļlaika izmaksu nosacījumi. Attiecīgi, lai izmaksas attiecinātu no projekta tiešajām izmaksām, noslodzei uz projektu ir jābūt ne mazākai kā 30%.  Darba līgumā vai vienošanās pie darba līguma ir jābūt atspoguļotai informācijai ar kopējo darba laiku un izdalītai informācijai par projekta darba laiku un pamatdarba darba laiku.  Šajā gadījumā veicamo funkciju/pienākumu uzskaitei jābūt skaidri nodalītai un uzskaitītai darbinieka darba līgumā vai amata aprakstā.  Ja personāla atlīdzībai piemēro daļlaika attiecināmības principu, papildus veic uzskaiti par veiktajām funkcijām.  Ja daļlaika ietvaros tiek noteikts summētais darba laiks un izmaksas ir plānots attiecināt no projekta tiešajām izmaksām, ir jānodrošina, ka mēneša ietvaros noslodze katrā mēnesī ir vismaz 30% no normālā darba laika~~.~~  Ja darbiniekam noteikts summētais darba laiks, darba līgumā jānorāda pārskata periods (Atbilstoši Darba likuma 140.panta trešajai daļai, ja darba koplīgumā vai darba līgumā nav noteikts garāks pārskata periods, summētā darba laika pārskata periods ir viens mēnesis. Darbinieks un darba devējs darba līgumā var vienoties par pārskata perioda ilgumu, taču ne ilgāku par trim mēnešiem, bet darba koplīgumā — ne ilgāku par 12 mēnešiem).  Darba līgumos atspoguļotajai informācijai ir jābūt atbilstošai projekta iesniegumā norādītajai. |